jkorsvik/nowiki_second_scrape_merged huggingface dataset:
Stortingsvalget 1927

Stortingsvalget 1927 ble avholdt i Norge mandag 17. oktober 1927. Kjøpstedene i innlandet (dvs. Hamar, Kongsvinger, Lillehammer og Gjøvik) hadde omvalg 27. februar 1928, med uendret valgutfall. Valget var et forholdstallsvalg etter D'Hondts metode. Det ble valgt 150 representanter fra 29 valgkretser – 18 landkretser og 11 valgsogn for kjøpstedene.
Arbeiderpartiet hadde før valget slått seg sammen igjen med Socialdemokratene og gjorde et brakvalg. De ble det største partiet i landet, noe de har vært siden. 
Ivar Lykkes regjering (H/FV) som var utnevnt i 1926 gikk av til fordel for Christopher Hornsruds regjering, den første arbeiderparti-regjeringen i landet. Denne satt bare 18 dager, før enda et regjeringsskifte: Johan Ludwig Mowinckels andre regjering (Venstre).


== Resultat ==


== Valgkretsene ==


=== Mandatfordeling og endringer fra 1924 ===
*Høire og Frisinnede Venstre stilte separate lister i Akershus, Nordland, samt Kjøpsteder i Telemark og Aust-Agder fylker. I Akershus ble det to mandater til Høire, ett mandat til Frisinnede Venstre. I Nordland ble det to mandater til Det borgerlige samlingsparti, mens FV ble uten mandat. I kjøpstedskretsen ble det to mandater til Høires rene liste, mens FV ble uten mandat.
**Buskerud fylkes liberale samlingsparti


== Se også ==
Liste over stortingsrepresentanter 1928–1930


== Kilder ==
Hvem Hva Hvor 1940 (Oslo, 1939)
Norges Offisielle Statistikk VIII. 69.
Statistisk sentralbyrå
Hedingham Castle

Hedingham Castle er en normannisk borg i Essex i England. Den ligger like ved landsbyen Castle Hedingham som er oppkalt etter borgen.
Festningen, av typen «motte and bailey», er bygget med vollgrav og et festningstårn av stein. Det ble bygget av Audrey (Albericus) de Vere (død ca. 1112),  en av Vilhelm Erobrerens nærmeste menn og farfar til Aubrey de Vere, 1. jarl av Oxford.
Det kan ha vært en tidligere festning på samme sted som muligens ble bygget på slutten av 1000- eller begynnelsen av 1100-tallet av Aubrey de Vere. Hedingham var en av de største gods som ble ervervet av Aubrey en gang rundt 1080 og det ble hovedsetet til familien de Vere på slutten av 1100-tallet.
Festningen er bygget med vollgrav og et festningstårn av stein. Selve borgtårnet er den eneste delen av borgen som er bevart fra middelalderen. Vindelbroen, uthusene og de ytre befestningene ble alle byttet ut med nye konstruksjoner i tudortiden, og disse er siden gått tapt. Tårnet er omtrent 35 meter høyt, bygget av flintstein med mørtel av kalkstein. Borgtårnet har fire etasjer, innbefattet en fin hall som er kjent som «Great Hall» (Den store hallen) eller «Banqueting Hall» (Banketthallen) med en sentral buegang som utvider to etasjer og et ildsted. 
Borgen ble beleiret og erobret både i 1206 og i 1207 under de indre stridighetene på Johan av Englands tid.
Hedingham Castle var i familien de Veres eie til slutten av 1500-tallet. Det eies i dag av familien Lindsay som er etterkommere av de Vere slekten. Borgtårnet er åpent for publikum. Et herskapshus i tilknytning til festningen ble bygget tidlig på 1700-tallet og dette er fortsatt bevart.


== Litteratur ==
Innes-Smith, Robert (2000): Hedingham Castle, Essex (official guidebook), English Life Publications, Derby
Coulson, Charles (2003): «Hedingham Castle», Anglo-Norman Castles. Red. R. Liddiard, Boydell Press
RCHME (1995): Hedingham Castle – An Archaeological Survey by the Royal Commission on the Historical Monuments of England RCHME October 1995


== Eksterne lenker ==
Offisielt nettsted 
(en) Hedingham Castle – kategori av bilder, video eller lyd på Commons 
Essex County account of the castle
Hedingham Castle – offisielt nettsted
History of Hedingham Castle – festningens historie
A brief history of Castle Hedingham – kort historie om festningen
Louis Laurie

Louis «Lou» Daniel Laurie (født 19. november 1917 i Cleveland i Ohio, død 26. desember 2002 i Cleveland i Ohio) var en amerikansk bokser som deltok i de olympiske leker 1936 i Berlin.
Laurie vant en olympisk bronsemedalje i boksing under OL 1936 i Berlin. Han kom på tredjeplass i den letteste vektklassen, fluevekt, opp til 50,8 kg. Han vant de tre første kampene, blant disse en omdiskutert delt avgjørelse mot nordmannen Asbjørn Berg-Hansen, men tapte i semifinalen til italienske Gavino Matta som siden tapte finalen til Willi Kaiser fra Tyskland. Laurie beseiret Alfredo Carlomagno fra Argentina i bronsefinalen. Det var 24 boksere fra 24 nasjoner som stilte i den letteste vektklassen som ble avviklet i perioden 10. til 15. august 1936. Laurie var den yngste bokseren på det amerikanske laget.


== OL-medaljer ==
1936  Berlin -  Bronse boksing, fluevekt  USA


== Referanser ==


== Eksterne lenker ==
(en) Louis Laurie – Olympedia 
(en) Louis Laurie – Sports-Reference (OL-resultater – arkivert) 
(en) Louis Laurie – databaseOlympics.com (arkivert) 
(en) Louis Laurie – BoxRec
Jack Wilson (bokser)

Jack Wilson (født 17. januar 1918, død 10. mars 1956) var en amerikansk bokser som deltok i de olympiske leker 1936 i Berlin.
Wilson vant en olympisk sølvmedalje i boksing under OL 1936 i Berlin. Han kom på andreplass i den neste letteste vektklassen, bantamvekt, opp til 53,5 kg. Han vant de fire første kampene men tapte finalen til italienske Ulderico Sergo. Det var 24 boksere fra 24 nasjoner som stilte i den nest letteste vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Sølv boksing, bantamvekt  USA


== Referanser ==


== Eksterne lenker ==
(en) Jack Wilson – Olympedia 
(en) Jack Wilson – Sports-Reference (OL-resultater – arkivert) 
(en) Jack Wilson – databaseOlympics.com (arkivert) 
(en) Jack Wilson – BoxRec
Fidel Ortiz

Fidel Ortiz Tovar (født 10. oktober 1908, død 9. september 1975) var en meksikansk bokser som deltok i de olympiske leker 1928 i Amsterdam og 1936 i Berlin.
Ortiz vant en olympisk bronsemedalje i boksing under OL 1936 i Berlin. Han kom på tredjeplass i den neste letteste vektklassen, bantamvekt, opp til 53,5 kg. Han vant de tre første kampene men tapte i semifinalen til Jack Wilson fra USA som siden tapte finalen til italienske Ulderico Sergo. Ortiz beseiret Stig Cederberg fra Sverige i bronsefinalen. Det var 24 boksere fra 24 nasjoner som stilte i den nest letteste vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Bronse boksing, bantamvekt


== Eksterne lenker ==
(en) Fidel Ortiz – Olympedia 
(en) Fidel Ortiz – Sports-Reference (OL-resultater – arkivert)
Mothership

Mothership er et samlealbum av det engelske bandet Led Zeppelin.
Musikkalbumet ble utgitt av Atlantic Records og Rhino Entertainment 12. november 2007 i Storbritannia, og 13. november samme år i USA. Sporene på albumet ble valgt ut av de gjenlevende medlemmene; Robert Plant, Jimmy Page og John Paul Jones, og representerer alle bandets åtte studioalbum.
Albumet er i tillegg til dobbelt-CD-en også tilgjengelig på både «deluxe» og «collector's editions» med DVD av diverse konsertopptak. En LP-pakke på fire vinylplater ble sluppet 26. august 2008.


== Sporlister ==
Disk 1

Disk 2

Mothership Deluxe Edition (Disk 3) utdrag fra Led Zeppelin DVD (20 av 39)


== Eksterne lenker ==
The Mother Ship Is Coming


== Eksterne lenker ==
(en) Mothership på Discogs 
(en) Mothership på MusicBrainz 
(en) Mothership på AllMusic
Charles Catterall

Charles Catterall (født 16. oktober 1914, død 1. november 1966) var en sørafrikansk bokser som deltok i de olympiske leker 1936 i Berlin.
Catterall vant en olympisk sølvmedalje i boksing under OL 1936 i Berlin. Han kom på andreplass i den tredje letteste vektklassen, bantamvekt, opp til 57,2 kg. Han vant de fire første kampene men tapte finalen til argentinske Oscar Casanovas. Det var 24 boksere fra 24 nasjoner som stilte i den tredje letteste vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Sølv boksing, fjærvekt


== Referanser ==


== Eksterne lenker ==
(en) Charles Catterall – Olympedia 
(en) Charles Catterall – Sports-Reference (OL-resultater – arkivert) 
(en) Charles Catterall – BoxRec
Josef Miner

Josef Miner (født 15. juli 1914, død 1944) var en tysk bokser som deltok i de olympiske leker 1936 i Berlin.
Miner vant en olympisk bronsemedalje i boksing under OL 1936 i Berlin. Han kom på tredjeplass i den tredje letteste vektklassen, fjærvekt, opp til 57,2 kg. Han vant de tre første kampene men tapte i semifinalen til Charles Catterall fra Sør-Afrika som siden tapte finalen til argentinske Oscar Casanovas. Miner beseiret Dezső Frigyes fra Ungarn i bronsefinalen. Det var 24 boksere fra 24 nasjoner som stilte i den tredje letteste vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Bronse boksing, fjærvekt


== Referanser ==


== Eksterne lenker ==
(en) Josef Miner – Olympedia 
(en) Josef Miner – Sports-Reference (OL-resultater – arkivert) 
(en) Josef Miner – databaseOlympics.com (arkivert)
Nikolai Stepulov

Nikolai Stepulov (født 20. mars 1913, død 2. januar 1968) var en estisk bokser som deltok i de olympiske leker 1936 i Berlin.
Stepulov vant en olympisk sølvmedalje i boksing under OL 1936 i Berlin. Han kom på andreplass i den fjerde letteste vektklassen, lettvekt, opp til 61,2 kg. Han vant de fire første kampene men tapte finalen til ungarske Imre Harangi. Det var 26 boksere fra 26 nasjoner som stilte i den fjerde letteste vektklassen som ble avviklet i perioden 11. til 15. august 1936.


== OL-medaljer ==
1936  Berlin -  Sølv boksing, lettvekt


== Referanser ==


== Eksterne lenker ==
(en) Nikolai Stepulov – Olympedia 
(en) Nikolai Stepulov – Sports-Reference (OL-resultater – arkivert) 
(en) Nikolai Stepulov – databaseOlympics.com (arkivert) 
(en) Nikolai Stepulov – BoxRec
Elliðavatn

Elliðavatn er en innsjø på Island i området rundt hovedstaden Reykjavík. Sjøen har et areal på 1,8 km² og er 2,7 meter på det dypeste. Elliðavatn var opphavelig to vatn, Vatnsendavatn (i Kópavogur) og Vatns Vatn (i Reykjavík) som var knyttet sammen gjennom et smalt sund ved Þingnes. I årene 1924–1928 ble det bygget en demning ved Elliðavatnsengi og vatnets areal ble etter dette fordoblet.Like i nærheten ligger den kjente naturparken Heiðmörk med stier for vandring og sykling, små skoger og lavaformasjoner. 
Den islandske hovedveien hringvegur over Hellisheiði mot hovedstaden går forbi innsjøen. 


== Referanser ==
Erik Ågren

Erik Ågren (født 3. januar 1916, død 3. juli 1985) var en svensk bokser som deltok i de olympiske leker 1936 i Berlin.
Ågren vant en olympisk bronsemedalje i boksing under OL 1936 i Berlin. Han kom på tredjeplass i den fjerde letteste vektklassen, lettvekt, opp til 61,2 kg. Han vant de tre første kampene men tapte i semifinalen til Nikolai Stepulov fra Estland som siden tapte finalen til ungarske Imre Harangi. Ågren beseiret Poul Kops fra Danmark i bronsefinalen. Det var 26 boksere fra 26 nasjoner som stilte i den fjerde letteste vektklassen som ble avviklet i perioden 11. til 15. august 1936.


== OL-medaljer ==
1936  Berlin -  Bronse boksing, lettvekt


== Eksterne lenker ==
(en) Erik Ågren – Olympedia 
(en) Erik Ågren – Sports-Reference (OL-resultater – arkivert) 
(sv) Erik Ågren – Sveriges olympiske komité
Michael Murach

Michael Murach (født 1. februar 1911, død 16. august 1941) var en tysk bokser som deltok i de olympiske leker 1936 i Berlin.
Murach vant en olympisk sølvmedalje i boksing under OL 1936 i Berlin. Han kom på andreplass i weltervekt, opp til 66,7 kg. Murach vant de tre første kampene, men tapte i finalen til finske Sten Suvio. Det var 24 boksere fra 24 nasjoner som stilte i den fjerde tyngste vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Sølv boksing, weltervekt


== Eksterne lenker ==
(en) Michael Murach – Olympedia 
(en) Michael Murach – Sports-Reference (OL-resultater – arkivert)
Gerhard Pedersen

Gerhard Sigvald Pedersen (født 9. april 1912 i Esbjerg, død 4. juni 1987) var en dansk bokser som deltok i de olympiske leker 1936 i Berlin.
Pedersen vant en olympisk bronsemedalje i boksing under OL 1936 i Berlin. Han kom på tredjeplass i weltervekt, opp til 66,7 kg. Pedersen  vant de tre første kampene men tapte i semifinalen til finske Sten Suvio som siden vant finalen mot over Michael Murach fra Tyskland. Pedersen beseiret Roger Tritz fra Frankrike i bronsefinalen. Det var 24 boksere fra 24 nasjoner som stilte i denne vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Bronse boksing, weltervekt


== Referanser ==


== Eksterne lenker ==
(en) Gerhard Pedersen – Olympedia 
(en) Gerhard Pedersen – Sports-Reference (OL-resultater – arkivert) 
(en) Gerhard Pedersen – databaseOlympics.com (arkivert) 
(en) Gerhard Pedersen – BoxRec
Henry Tiller

Henry Tiller (født 14. juni 1914 i Trondheim, død 4. mai 1999 samme sted) var en norsk bokser som deltok i de olympiske leker 1936 i Berlin.
Tiller vant en olympisk sølvmedalje i boksing under OL 1936 i Berlin. Han kom på andreplass i mellomvekt, opp til 72,6 kg. Tiller vant de fire første kampene men tapte finalen til Jean Despeaux fra Frankrike. Det var 19 boksere fra 19 nasjoner som stilte i den tredje tyngste vektklassen som ble avviklet i perioden 11. til 15. august 1936. Tiller representerte bokseklubben B-30 i Trondheim.
Tiller ble rangert som nummer 40 på listen over de tusen beste idrettsutøverne i Trøndelag i avisa Nidaros sin kåring i 2022.


== NM-gull ==


== OL-medaljer ==
1936  Berlin –  Sølv boksing, mellomvekt


== Referanser ==


== Eksterne lenker ==
(en) Henry Tiller – Olympedia 
(en) Henry Tiller – Sports-Reference (OL-resultater – arkivert) 
(en) Henry Tiller – databaseOlympics.com (arkivert) 
(en) Henry Tiller – BoxRec 
Hery Tiller – Resultatoversikt i olympiske konkurranse
GlasMagasinet

Glasmagasinet er et varemagasin på Stortorvet i Oslo. Det ble grunnlagt i 1739 og er byens eldste varemagasin. Magasinet inneholder avdelinger av kjente merkevarebutikker, slik som Kicks (parfyme), Illums Bolighus, Elkjøp, Heimen Husfliden, Bellas Hus og Adam og Eva.


== Historie ==
Christiania Glasmagasin flyttet til Stortorvet i 1862. Opprinnelig lå det på Jernbanetorget og flyttet til nåværende plass på grunn av utbyggingen av området rundt jernbanen ved Østbanen.Hele rekken utgjør Stortorvet 9, 10 og 11. Da Christiania Glasmagasin flyttet hit var det til den midterste bygningen, nummer 10.Nummer 9, som ligger på hjørnet mot Møllergata, besto dengang av et lite hus kalt Simonsen på Torvet.Det er huset man kan se på bildet fra 1865. Huset var en kombinert bolig-og forretningsgård hvor Peter Simonsen hadde kolonial frem til 1897. Etter hans tid ble bygget revet og gårdeieren fikk ført opp dagens bygning ved arkitekt Ove Ekman i 1898-99 og forretningen Simonsen på Torvet besto her til 1935. Gården ble deretter innlemmet i GlasMagasinet.Bygningen hvor Christiania Glasmagasin flyttet inn i 1862, nummer 10, hadde tidligere vært postkontor. Gården var fra 1778 og hadde vært postkontoret i byen fra 1833.De første årene var magasinet leietakere, men kjøpte gården noen år senere og endret da på fasaden. Bygget ble revet og i 1899 ble dagens bygning reist ved arkitekt Harald Olsen.Den siste bygningen i rekken, hjørnegården mot Torggata, var nummer 11 og her lå Elephant-Apotheket. Apoteket lå på Stortorget fra 1879 til bygningen ble revet i 1972. Året etter startet oppføringen av den nyeste delen av GlasMagasinet under ledelse av arkitekt Frithjof Stoud Platou. Bygget ble ferdigstilt i 1974. Det er endret ved en påbygging mot Linaaes gate i 1990 og arkitekten bak dette var Jan Digerud.Bygget eies av KLP Eiendom. 


== Referanser ==


== Litteratur ==
Knut Are Tvedt (red): Oslo byleksikon, Kunnskapsforlaget 2010, ISBN 978-82-573-1760-7


== Eksterne lenker ==
(en) GlasMagasinet – kategori av bilder, video eller lyd på Commons 
GlasMagasinet
«GlasMagasinet». Kulturminnesøk. Riksantikvaren – Direktoratet for kulturminneforvaltning.
Richard Vogt

Richard Vogt (født 26. januar 1913, død 13. juli 1988) var en tysk bokser som deltok i de olympiske leker 1936 i Berlin.
Vogt vant en olympisk sølvmedalje i boksing under OL 1936 i Berlin. Han kom på andreplass i den nest tyngste vektklasse lett tungvekt, opp til 79,4 kg. Murach vant de tre første kampene men tapte i finalen til franske Roger Michelot. Det var 21 boksere fra 21 nasjoner som stilte i den nest tyngste vektklassen som ble avviklet i perioden 10. til 15. august 1936.


== OL-medaljer ==
1936  Berlin -  Sølv boksing, lett tungvekt


== Referanser ==


== Eksterne lenker ==
(de) Richard Vogt – Munzinger Sportsarchiv 
(en) Richard Vogt – Olympedia 
(en) Richard Vogt – Sports-Reference (OL-resultater – arkivert) 
(en) Richard Vogt – databaseOlympics.com (arkivert) 
(en) Richard Vogt – BoxRec
Francisco Risiglione

Francisco Risiglione (født 18. januar 1917) var en argentinsk bokser som deltok i de olympiske leker 1936 i Berlin.
Risiglione vant en olympisk bronsemedalje i boksing under OL 1936 i Berlin. Han kom på tredjeplass i den nest tyngste vektklassen lett tungvekt, opp til 79,4 kg. Risiglione vant de tre første kampene, men tapte i semifinalen til Richard Vogt fra Tyskland som siden tapte finalen til Roger Michelot fra Frankrike. Risiglione beseiret Robey Leibbrandt fra Sør-Afrika i bronsefinalen. Det var 21 boksere fra 21 nasjoner som stilte i den nest tyngste vektklassen som ble avviklet i perioden 11. til 15. august 1936.


== OL-medaljer ==
1936  Berlin -  Bronse boksing, lett tungvekt  Argentina


== Referanser ==


== Eksterne lenker ==
(en) Francisco Risiglione – Olympedia 
(en) Francisco Risiglione – Sports-Reference (OL-resultater – arkivert) 
(en) Francisco Risiglione – databaseOlympics.com (arkivert) 
(en) Francisco Risiglione – BoxRec
Labyrint (forskningsmagasin)

Labyrint er et forskningsformidlingsmagasin fra Universitetet i Tromsø, med forskning og utdanning som hovedtema. Det utgis i dag som nettidsskrift. 
I papirformat eksisterte det fra 2007 til 2016, og kom da ut fire ganger i året. Opplaget var 12000 eksemplarer (2015; 8000 eksemplarer i 2008), men første og andre utgave ble trykket i 200 000 eksemplarer og sendt til husstander i Nord-Norge. Abonnementet var gratis. Bladet kan også lastes ned gratis i PDF-format fra UiT sine hjemmesider.


== Eksterne lenker ==
uit.no/labyrint Labyrint
ISSN 1890-565X
Edwin G. Krebs

Edwin G. Krebs (født 6. juni 1918 i USA, død 21. desember 2009) var en amerikansk biokjemiker og professor ved University of Washington. Han er mest kjent for at han i 1992 fikk Nobelprisen i medisin og fysiologi sammen med  Edmond H. Fischer.  


== Priser (utvalg) ==
1989 – Albert Lasker Basic Medical Research Award
1992 – Nobelprisen i fysiologi eller medisin


== Referanser ==


== Eksterne lenker ==
(en) Nobelprisen i fysiologi eller medisin 1992 hos Nobelprize.org
(en) Edwin G. Krebs hos Nobelprize.org i forbindelse med tildelingen av Nobelprisen i fysiologi eller medisin 1992
Giorgos Samaras

Giorgos Samaras (gresk: Γιώργος Σαμαράς; født 21. februar 1985 i Heraklion på Kreta i Hellas) er en gresk fotballspiller som for tiden er ving eller senter i Real Zaragoza.
Samaras flyttet som 16 årlig til Nederland for å spille for ungdomslaget til SC Heerenveen, hvor han fra 2003 ble tatt opp og spilte for seniorlaget i den nederlandske Eredivisie. Her scoret han 25 mål i de 88 kampene han spilte. I perioden 2006 til 2008, spilte han to sesonger i Manchester City FC, hvor han fikk 55 kamper og scoret 8 mål.
Fra 28. januar 2008 ble han lånt ut til Celtic og denne overgangen ble gjort permanent fra 15. juli samme år.
Den 22. august 2014 meldte han overgang fra Celtic til West Bromwich Albion FC, hvor han skrev under på en toårskontrakt. Etter en kort periode på utlån i Al-Hilal I Saudi-Arabia, spilte han fra mars 2016 for North American Soccer League-klubben Rayo OKC, men etter at klubben gikk konkurs etter en sesong, gikk han over til Real Zaragoza.


=== Landslagsmål ===


== Referanser ==


== Eksterne lenker ==
Offisielt nettsted 
(en) Georgios Samaras – kategori av bilder, video eller lyd på Commons 
(en) Georgios Samaras – FIFA 
(en) Georgios Samaras – UEFA 
(fr) Georgios Samaras – LÉquipe 
(en) Georgios Samaras – Transfermarkt 
(en) Georgios Samaras – Transfermarkt (manager) 
(en) Georgios Samaras – national-football-teams.com 
(en) Georgios Samaras – WorldFootball.net 
(en) Georgios Samaras – Soccerbase.com 
(en) Georgios Samaras – FootballDatabase.eu 
(de) Georgios Samaras – fussballdaten.de
Guillermo Lovell

Guillermo José Lovell (født 15. januar 1918 i Avellaneda, død 25. oktober 1967) var en argentinsk bokser som deltok i de olympiske leker 1936 i Berlin.
Lovell vant en olympisk sølvmedalje i boksing under OL 1936 i Berlin. Han kom på andreplass i den tyngste vektklassen tungvekt, over 79,4 kg. Lovell vant de tre første kampene men tapte finalen til Herbert Runge fra Tyskland. Det var 17 boksere fra 17 nasjoner som stilte i den tyngste vektklassen som ble avviklet i perioden 10. til 15. august 1936.
Lovels eldre bror Santiago Lovell ble olympisk mester i boksing i tungvekt under OL 1932 i Los Angeles


== OL-medaljer ==
1936  Berlin -  Sølv boksing, tungvekt  Argentina


== Referanser ==


== Eksterne lenker ==
(en) Guillermo Lovell – Olympics.com 
(en) Guillermo Lovell – Olympic.org 
(en) Guillermo Lovell – Olympedia 
(en) Guillermo Lovell – Sports-Reference (OL-resultater – arkivert) 
(en) Guillermo Lovell – databaseOlympics.com (arkivert) 
(en) Guillermo Lovell – BoxRec
Labyrint (andre betydninger)

Labyrint kan referere til:

Labyrint, et system av ganger
Labyrint (TV-serie), en svensk TV-serie fra 2007
Labyrint (TV-serie 2012), svensk og norsk konkurranseprogram for barn sendt på SVT Barnkanalen og NRK Super
Labyrinten, en del av det indre øret
Labyrint (forskningsmagasin), magasin fra Universitetet i Tromsø
Rory Gallagher

Rory Gallagher (født 2. mars 1948, død 14. juni 1995) var en irsk blues/rock gitarist og vokalist, som anses å være en av de mest innflytelsesrike irske rock og bluesmusikere. 
Rory Gallaghers karriere startet for alvor da han i 1966 grunnla bluesrock trioen Taste. Bandet ga ut to studioalbum, Taste i 1969 og On The Boards i 1970 før de ble oppløst Rory Gallagher startet sin solokarriere.Han ga ut et stort antall soloalbum i løpet av sin solokarriere, men er nok mest kjent for hyppige turnéer i både USA og Europa. Selv om helsen ble svekket mot slutten av 80-tallet avtok ikke turnéene. I 1995 døde han av komplikasjoner under en levertransplantasjon.

"The man who got me back into the blues."


== Diskografi ==
1971 – Rory Gallagher
1971 – Deuce
1972 – Live In Europe
1973 – Blueprints
1973 – Tattoo
1974 – Irish Tour '74
1975 – Against The Grain
1976 – Calling Card
1978 – Photo Finish
1979 – Top Piority
1980 – Stage Struck
1982 – Jinx
1987 – Defender
1990 – Fresh Evidence
1999 – BBC Sessions


== Referanser ==


== Eksterne lenker ==
Offisielt nettsted 
(en) Rory Gallagher – kategori av bilder, video eller lyd på Commons 
(en) Rory Gallagher på Internet Movie Database 
(en) Rory Gallagher hos The Movie Database 
(en) Rory Gallagher på Discogs 
(en) Rory Gallagher på MusicBrainz 
(en) Rory Gallagher på Spotify 
(en) Rory Gallagher på Songkick 
(en) Rory Gallagher på Genius — sangtekster 
(en) Rory Gallagher på AllMusic 
Rory Gallagher på Facebook